section_heading: Aktivnosti
paragraph_text: Izravna akcija uključuje razne nasilne i nenasilne aktivnosti koje za metu imaju pojedince, organizacije ili objekte koje smetaju sudionicima izravne akcije. Nenasilne metode direktne akcije uključuju štrajkove, okupacije radnih mjesta, prosvjedne blokade i ispisivanje grafita. Nasilne metode izravne akcije uključuju sabotaže, vandalizam, fizičke napade i ubojstvo. S druge strane, stvaranje grassroots-organizacija, sudjelovanje na izborima, diplomacija, pregovori i arbitraža ne predstavljaju izravnu akciju. Mnogi od oblika izravne akcije predstavljaju građanski neposluh, a neke - iako ne sve - predstavljaju kaznena djela.